|  |  |  |
| --- | --- | --- |
| Vår ref.19/03087-18 |  |  |

# Informasjon om reviderte Retningslinjer for pliktarbeid og arbeid utover pliktarbeid i NMBUs forskerutdanning

***Godkjent av rektor 21. jan 2020, revidert og godkjent av prorektor for forskning 1. mars 2021.***

Det finnes både tre-årige og fire-årige stipendiatstillinger ved NMBU. Dersom en stipendiat er tilsatt i en fire-årig stipendiatstilling utgjør pliktarbeidet 25 % av arbeidsmengden. Det er viktig å understreke at stipendiaten skal ha tre år nettotid totalt til å arbeide med selve forskerutdanningen.

Det skilles mellom (1) Pliktarbeid og (2) Arbeid ut over pliktarbeid, som begge reguleres i«[Forskrift om ansettelsesvilkår for stillinger som postdoktor, stipendiat, vitenskapelig assistent og spesialistkandidat](https://lovdata.no/dokument/SF/forskrift/2006-01-31-102)» (heretter kalt Forskriften).

1. **Pliktarbeid**

Pliktarbeid gjelder kun ph.d.-kandidater ansatt på 4-årig arbeidskontrakt (jf. Forskriften §1-3).

1. Pliktarbeidet skal maksimum utgjøre ett (1) årsverk og skal ha relevans for doktorgradsutdanningen. Omfang og innhold skal avklares på forhånd og eventuelt være tilgjengelig ved utlysning av stilling.
2. Pliktarbeidet skal gi stipendiaten relevant og variert kompetanse for framtidige karriere, men vil samtidig være avhengig av fakultetets behov og muligheter.
3. Administrative plikter skal begrenses og skal normalt ikke utgjøre mer enn ti prosent av den samlede arbeidstid på årsbasis.
4. Arbeidsgiver må påse at arbeidsoppgavene ikke går utover den fastsatte rammen for doktorgradsutdanningen.
5. **Arbeid ut over pliktarbeid**

Arbeid ut over pliktarbeid gjelder for både for ph.d.-kandidater ansatt på 3-årig og for ph.d.-kandidater ansatt på 4-årig arbeidskontrakt, men er ingen rettighet i henhold til lovverket. Arbeid ut over pliktarbeid kan ikke pålegges ph.d.-kandidaten, og skal i hovedsak avtales etter initiativ fra kandidaten selv. Ph.d.-kandidaten har i utgangspunktet ingen forpliktelse til å si ja til denne type forespørsler.

Arbeidet i a) og/ eller b) skal ikke utgjøre mer enn ett halvt år totalt (jf. Forskriften §2-3, tredje ledd).

1. **Ekstra-arbeid**

Ph.d.-kandidater kan bli spurt om å utføre arbeid for fakultetet. Dette defineres som ikke-forhåndsavtalt arbeid eller ekstra-arbeid. Ekstra-arbeidet skal være hensiktsmessig i forhold til tidsbruk, framdrift i doktorgradsprosjektet og framtidig karriere.

1. Omfang, innhold og godtgjøring skal avtales i forkant og utformes i samråd med veileder.
2. Fakultetet er ansvarlig for forlengelse av arbeidskontrakt og ph.d.-avtale.
3. Administrative plikter skal begrenses og skal normalt ikke utgjøre mer enn ti prosent av den samlete arbeidstid på årsbasis.

Følgende gjelder:

* 1. Ett årsverk utgjør 1628 timer.
	2. Det gis godtgjøring knyttet til (ikke-uttømmende liste):
		+ Undervisning (inkl. forberedelse)
		+ Laboratorie- og øvingsundervisning
		+ Klinikk- og obduksjonsarbeid
		+ Veiledning (medveileder)
		+ Administrativt arbeid (organisering av faglige seminarer, konferanser m.m.)
		+ Annet
	3. Det gis normalt følgende godtgjøringer per en times arbeid i form av forlengelse av arbeidskontrakt og ph.d.-avtale:
* Undervisningstime (ansvarlig) Inntil 6 timer
* Undervisningstime (assistent) Inntil 3 timer
* Klinikk- og obduksjonsarbeid Inntil 3 timer
* Medveiledning Inntil xx timer[[1]](#footnote-1)
* Administrativt arbeid Time for time

**b) Kortvarig vikariat**

Det kan gis permisjon fra doktorgradsutdanningen, etter søknad, for å gå inn i kortvarig vikariat i undervisnings- og forskerstilling og andre relevante stillinger.

Til søknad må det være vedlagt:

1. Bekreftelse fra hovedveileder på at permisjonen er faglig forsvarlig.
2. Justert plan for gjennomføring av doktorgradsutdanningen.
3. Bekreftelse fra enhetsleder på at dette er bemanningsmessig og økonomisk akseptabelt.
4. Fakultetet behandler og godkjenner søknaden.
1. Fakultetet bestemmer. [↑](#footnote-ref-1)